The Police

**The Police** (), բրիտանական ռոք խումբ, կազմավորված Լոնդոնում 1977 թվականին։ Տրիոն կազմված է բրիտանացիներ Գորդոն Սամներից (Սթինգ) (վոկալ, բաս կիթառ) և Էնդի Սամներսից (կիթառ, վոկալ) և ամերիկացի Ստյուարդ Քոուփլենդից (հարվածայիններ, վոկալ)։ Խումբը համաշխարհային ճանաչում է ձեռք բերել 1970-ականների վերջում և դիտարկվում էր որպես նոր ալիքի առաջին խմբերից, որը հաջողություն է ձեռք բերել, ստեղծագործելով ռոք ժանրում` ջազի, փանկի և ռեգիի տարրերով։ Խմբի «Synchronicity» ալբոմը 1983 թվականին բրիտանական և ամերիկյան չարթերում առաջին հորիզոնականն է զբաղեցրել և միայն ԱՄՆ-ում վաճառվել է ավելի քան ութ միլիոն օրինակով։

Չնայած նրան, որ խմբի լուծարման մասին երբեք չի հայտարարվել, խումբը, բացի 1986 թվականի կարճատև վերամիավորումից, համատեղ աշխատանքը դադարեցրել է 1984 թվականի մարտին։ 2007 թվականին նրանք վերամիավորվել են «Roxanne» հիթային սինգլի երեսուն ամյակի կապակցությամբ համաշխարհային շրջագայություն կատարելու համար, որը տևել է մինչև 2008 թվականի օգոստոսը։ Խմբի գործունեության ընթացքում ամբողջ աշխարհում վաճառվել է ավելի քան հիսուն միլիոն ալբոմ, ինչպես նաև իրենց շրջագայության շնորհիվ խումբը դարձել է 2008 թվականի ամենաբարձր վարձատրվող արտիստները։ Rolling Stone ամսագրի «Բոլոր ժամանակների լավագույն 100 արտիստներ» ցանկում խումբը զբաղեցրել է 70-րդ հորիզոնականը։ 2003 թվականին The Police խումբը ընդգրկվել է Ռոքնռոլի փառքի սրահում։ Խումբը ունի Գրեմմիի վեց մրցանակ։ Խմբի չորս ալբոմներն ընդգրկվել են Rolling Stone ամսագրի «Բոլոր ժամանակների լավագույն 500 ալբոմներ» ցանկում։

2019 թվականի հունիսի 25-ին The New York Times Magazine-ը The Police խմբին ընդգրկել է հարյուրավոր այն կատարողների մեջ, որոնց նյութերը ոչնչացվել են 2009 թվականի Universal Studios Hollywood ստուդիայի հրդեհի ժամանակ։

## Նախկին անդամներ
*Գորդոն Սամներ (Սթինգ)` վոկալ, բաս կիթառ, կոնտրաբաս, ստեղնաշարեր (ստուդիայում), սաքսոֆոն (ստուդիայում) (1977-1986, 2003, 2007-2008)
* Էնդի Սամներս` կիթառ, բեք վոկալ (համերգների ժամանակ), ստեղնաշարեր (ստուդիայում) (1977-1986, 2003, 2007-2008)
* Ստյուարդ Քոուփլենդ` հարվածայիններ, ստեղնաշարեր (ստուդիայում), բեք վոկալ (ստուդիայում) (1977-1986, 2003, 2007-2008)
* Հենրի Պադովանի` կիթառ (1977)

## Սկավառակագրություն
### Ստուդիական ալբոմներ

* Outlandos d'Amour (1978)
* Reggatta de Blanc (1979)
* Zenyatta Mondatta (1980)
* Ghost in the Machine (1981)
* Synchronicity (1983)

## Համերգային շրջագայություններ
* The Police Around the World Tour (1977-1980)
* Zenyatta Mondatta Tour (1980-1981)
* Ghost in the Machine Tour (1981-1982)
* Synchronicity Tour (1983-1984)
* The Police Reunion Tour (2007-2008)

## Մրցանակներ և անվանակարգեր
### [[Brit Awards]]

*1982` Լավագույն բրիտանական խումբ
*1985` Երաժշտության մեջ ակնառու ներդրում

### [[Գրեմմի]]
*1980` Լավագուն ռոք գործիքային ելույթ` «Reggatta de Blanc»
*1981` Լավագույն ռոք վոկալային ելույթ դուոյի կամ խմբի վողմից` «Don't Stand So Close to Me»
*1981` Լավագուն ռոք գործիքային ելույթ` «Behind My Camel»
*1983` Տարվա երգ` «Every Breath You Take»
*1983` Լավագույն փոփ վոկալային ելույթ դուոյի կամ խմբի վողմից` «Every Breath You Take»
*1983` Լավագույն ռոք վոկալային ելույթ դուոյի կամ խմբի վողմից` «Synchronicity II»

### Juno Awards

### [[People's Choice Awards]]

### [[Ռոքնռոլի փառքի սրահ]]
* The Police խումբը ընդգրկվել է Ռոքնռոլի փառքի սրահում 2003 թվականի մարտի 10-ին։

### Այլ ցանկեր
*Զբաղեցրել է 70-րդ հորիզոնականն Rolling Stone ամսագրի «Բոլոր ժամանակների լավագույն 100 արտիստներ» ցանկում։
*Զբաղեցրել է 40-րդ հորիզոնականն VH1-ի «Բոլոր ժամանակների լավագույն 100 արտիստներ» ցանկում։

## Ծանոթագրությունսեր

## Արտաքին հղումներ
* thepolice.com
* thepolicetour.com 
* 

Կատեգորիա:1977 հիմնադրված երաժշտական խմբեր
Կատեգորիա:Brit Awards մրցանակի դափնեկիրներ
Կատեգորիա:«Գրեմմի» մրցանակի դափնեկիրներ
Կատեգորիա:Բրիտանական ռոք երաժշտական խմբեր
Կատեգորիա:Փանկ-ռոք խմբեր